กม.ทวงหนี้มีผลแล้ว
เรื่องที่ลูกหนี้ควรรู้ไว้เพื่อรักษาสิทธิของตัวเอง ไม่ให้เจ้าหนี้ละเมิดสิทธิและทำให้ชีวิตลูกหนี้ต้องลำเค็ญมากจนเกินไป คือ พระราชบัญญัติ (พ.ร.บ.) การทวงถามหนี้ พ.ศ. 2558 ที่รัฐบาลออกมาเพื่อให้การทวงถามหนี้ของเจ้าหนี้อยู่ในกฎระเบียบบ้าง ได้ถูกประกาศในราชกิจจานุเบกษาแล้ว เมื่อวันที่ 6 มี.ค.ที่ผ่านมา
9 มี.ค. 2558

เรื่องที่ลูกหนี้ควรรู้ไว้เพื่อรักษาสิทธิของตัวเอง ไม่ให้เจ้าหนี้ละเมิดสิทธิและทำให้ชีวิตลูกหนี้ต้องลำเค็ญมากจนเกินไป คือ พระราชบัญญัติ (พ.ร.บ.) การทวงถามหนี้ พ.ศ. 2558 ที่รัฐบาลออกมาเพื่อให้การทวงถามหนี้ของเจ้าหนี้อยู่ในกฎระเบียบบ้าง ได้ถูกประกาศในราชกิจจานุเบกษาแล้ว เมื่อวันที่ 6 มี.ค.ที่ผ่านมา
ดังนั้น กฎหมายฉบับนี้จะมีผลบังคับใช้ภายใน 180 วัน นับแต่วันประกาศในราชกิจจานุเบกษา เป็นต้น โดยมี รมว.คลัง และ รมว.มหาดไทย เป็นผู้รักษาการตามกฎหมาย สาระสำคัญของกฎหมายนี้ คือ ระบุให้ผู้ประกอบธุรกิจทวงถามหนี้ ต้องจดทะเบียนการประกอบธุรกิจ
ห้ามเจ้าหนี้ข่มขู่ ใช้ความรุนแรง หรือการกระทำอื่นใดที่ทำให้เกิดความเสียหายแก่ร่างกาย ชื่อเสียง หรือทรัพย์สินของลูกหนี้ ห้ามใช้วาจาหรือภาษาที่เป็นการดูหมิ่นลูกหนี้ หรือผู้อื่น การติดต่อลูกหนี้โดยไปรษณียบัตร เอกสารเปิดผนึก โทรสาร หรือสิ่งอื่นใดที่สื่อให้ทราบว่าเป็นการทวงถามหนี้อย่างชัดเจน เว้นแต่กรณีการบอกกล่าวบังคับจำนองด้วยวิธีการประกาศหนังสือพิมพ์ซึ่งเจ้า หนี้ไม่สามารถติดต่อลูกหนี้โดยวิธีการอื่น
ห้ามแสดงหรือการใช้ข้อความ เครื่องหมาย สัญลักษณ์ หรือเครื่องแบบที่ทำให้เข้าใจว่าเป็นการกระทำของศาล เจ้าหน้าที่ของรัฐ หรือหน่วยงานของรัฐ